Csalva tükrözés

“ferdít füllent elcsal itt-ott”   
(Tükör úr)

Alkossatok háromfős csoportokat! Az egyik játékos az Úr, a másik játékos Tükör Úr, a harmadik a Nyomozó.

Az Úr lassan mozog, Tükör Úr szemben áll vele, és tükrözi a mozdulatait. A vers szerint azonban Tükör úr “ferdít füllent elcsal itt-ott”, tehát Tkör Úr igyekszik feltűnés nélkül kis hibákat véteni a tükrözésben. A Nyomozó feladata, hogy észrevegye a hibákat. Ha Tükör Úr lebukik, a Nyomozó lesz az Úr, Tükör Úr lesz a Nyomozó, és az Úr lesz Tükör Úr, majd így tovább, amíg mindenki kipróbált minden szerepet.